ब्याडमिन्टन कभर्डहललाई राष्ट्रपतिले पहल गर्ने
राष्ट्रपति विद्यादेवी भण्डारीले विश्व ब्याडमिन्न दिवस (जुलाई ५) को अवसरमा शुभकामना दिँदै ब्याडमिन्टनको कभर्डहल निर्माणमा पहल गर्ने बताएकी छन् । नेपाल ब्याडमिन्टन संघ, काठमाडौं जिल्ला ब्याडमिन्टन संघ र काठमाडौं ब्याडमिन्टन एकेडेमीका पदाधिकारी तथा एकडेमीका खेलाडीहरूसँग राष्ट्रपति कार्यालय शीतल निवासमा मंगलबार आयोजित कार्यक्रममा भण्डारीले भनिन्, ‘ब्याडमन्टिन पुरानो र लोकप्रिय खेल हो ।
काठमाडौँ — राष्ट्रपति विद्यादेवी भण्डारीले विश्व ब्याडमिन्न दिवस (जुलाई ५) को अवसरमा शुभकामना दिँदै ब्याडमिन्टनको कभर्डहल निर्माणमा पहल गर्ने बताएकी छन् । नेपाल ब्याडमिन्टन संघ, काठमाडौं जिल्ला ब्याडमिन्टन संघ र काठमाडौं ब्याडमिन्टन एकेडेमीका पदाधिकारी तथा एकडेमीका खेलाडीहरूसँग राष्ट्रपति कार्यालय शीतल निवासमा मंगलबार आयोजित कार्यक्रममा भण्डारीले भनिन्, ‘ब्याडमन्टिन पुरानो र लोकप्रिय खेल हो ।यसको विकासका लागि पूर्वाधारमा ध्यान दिनुपर्छ । ब्याडमिन्टनको कभर्डहल निर्माण गर्न तपाईंहरू जग्गा पत्ता लगाउनुहोस्, त्यसमा मैले सक्ने र सम्बन्धित मन्त्रालय, विभाग र निकायमा पहल गर्ने काम गर्नेछु ।’राष्ट्रपतिलाई एकेडेमीका अध्यक्ष एवं पूर्वराष्ट्रिय खेलाडी रीता विष्टले मायाको चिनो, प्रशिक्षक शान्ति मानन्धरल पुष्पगुच्छा र संघका अध्यक्ष रामजीबहादुर श्रेष्ठले र्‍याकेट प्रदान गरे । त्यसपछि एकेडेमीका बालबालिकासँग र्‍याकेट उचाल्दै तस्बिर खिचाएकी राष्ट्रपति भण्डारीले भनिन्, ‘ब्याडमिन्टन दिवसको अवसरमा पुराना खेलाडीहरू भेट्न पाउनु खुसीको कुरा हो । साना खेलाडीसँग पनि भेट्न पाउँदा खुसी लागेको छ । तपाईंहरू भविष्यका तारा हुनुहुन्छ । तपाईंहरूले नै भविष्यमा सफलता हासिल गर्दै अन्तर्राष्ट्रियजगतमा नेपालको नाम फैलाउनुहुनेछ, नेपालीको शीर उँचो पार्नुहुनेछ ।’ उनले बालबालिकासँग अन्तरक्रिया गरेकी थिइन् ।भेटमा काठमाडौं जिल्ला ब्याडमिन्टन संघका अध्यक्ष एवं एकेडेमीका सचिव दीपक थापाले भने, ‘नेपालमा २००४ सालबाटै ब्याडमिन्टनको प्रतियोगिता सुरु भएको थियो । दोस्रो पुरानो संघको रुपमा राष्ट्रिय खेलकुद परिषदमा २००८ सालमा दर्ता भएको थियो । हाम्रो देशमा यत्तिका पुरानो र लोकप्रिय खेल ब्याडमिन्टनको विकासमा निरन्तर लागिरहेका छौं । उत्कृष्ट खेलाडी उत्पादनको लागि पूर्वाधार र व्यवस्थित एकेडेमीहरू आवश्यक छ ।’विश्व ब्याडमिन्टन महासंघ (बीडब्लूएफ) ले यसपालि विश्व ब्याडमिन्टन दिवस जुलाई ५ मा मनाउने घोषणा गरेको थियो । त्यसैले यो नै पहिलो विश्व ब्याडमिन्टन दिवस हो । बीडब्लूएफका निर्णायक (लाइन जज) समेत रहेका थापाका अनुसार बीडब्लूएफmका १ सय ९८ सदस्य देशमा विश्व ब्याडमिन्टन दिवस मनाइएको छ ।